योजना की राशि बांटी, जांच के बाद कार्रवाई
भास्कर संवाददाता|बिश्रामपुर
मितानिन द्वारा सरपंच सचिव के साथ साठगांठ कर इंदिरा आवास योजना की राशि का बंदरबांट किए जाने का मामला सामनेआया है। अधिकारियों द्वारा अब मामले में जांच कर कार्रवाई किए जाने की बात कही जा रही है।
ग्राम पंचायत जुड़वानी नवापारा निवासी मितानिन द्वारा पंचायत के सरपंच सचिव के साथ मिलकर इंदिरा आवास योजना की स्वीकृति करा शासकीय राशि का उपयोग अन्यत्र पंचायत करवां में कर दिया गया है। सूरजपुर एसडीएम को उक्त संबंध में सौंपे ज्ञापन में ग्रामीणों द्वारा यह भी उल्लेख किया गया है कि मितानिन द्वारा उक्त योजना की स्वीकृति कराए जाने के बाद दूसरे पंचायत में कराए गए मकान निर्माण कार्य को आधा-अधूरा छोड़कर सरपंच-सचिव के साथ साठगांठ कर निर्माण कार्य पूर्णता का दस्तावेज प्रस्तुत कर राशि का बंदरबाट कर दिया गया है। ग्रामीणों द्वारा मामले में निष्पक्ष जांच कर कार्रवाई किए जाने की मांग की गई है। इस संबंध में जनपद सीईओ अनिल अग्निहोत्री ने बताया कि इस प्रकार की शिकायत अब तक नहीं मिली है। यदि ऐसा है तो मामले की जांच कराकर संबंधितों के खिलाफ नियमानुसार कार्रवाई की जाएगी।
hin_Deva bho_Deva hin_Deva hin_Deva